

בבית משפט השלום 								ת.א. 24/
בכפר סבא

תאריך חתימת המסמך 10.4.24

[bookmark: _Hlk90283886]התובעים:              1. ליאן עדיה סספורט (קטינה), ת"ז 333035012
			באמצעות אפוטרופסיה הטבעיים התובעים 2 - 3
			2. ורד יצחק סספורטס, ת"ז 025561168
			3. ראובן סספורט, ת"ז 024273849

                               מרחוב מולדובסקי 10, פתח תקווה 
טלפון 052-3730135
   
באמצעות ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com 

      – נ ג ד –

הנתבעים:                1. משה מלכה, ת"ז 27200641
	מרחוב שדרובצקי 22, פתח תקוה

	2. איי.די.אי חברה לביטוח בע"מ
מרחוב אפעל 35, פתח תקוה
טל': 03-5656778;פקס: 03-7569580

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעים הגישו למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 








חלק 2: 

(1) בעלי הדין : 

1. הנתבע 1 היה בכל הזמנים הרלוונטיים לתביעה זו הנוהג ו/או המשתמש ברכב הנושא מספר רישוי 355-44-703 (להלן:" הרכב")

2. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

3. התובעת 1, ילידת 12.3.2009, קטינה, נפגעה מהרכב אשר היה נהוג ע"י הנתבע 1 ובוטח ע"י הנתבעת 2.

4. התובעים 2 -3 , הורי התובעת 1.

(2) פירוט הסעד המבוקש באופן תמציתי: 

5. התובעת 1 נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בו אירעה התאונה בביטוח חובה ועל כן עותרים התובעים לפצותם בגין הנזקים שנגרמו להם בתאונה.  

6. לאחר התאונה ומחמת תוצאותיה, התובעים 2 – 3  נאלצו להשגיח ולהעניק לתובעת 1 עזרה בצורה מוגברת.

7. מאז התאונה ומחמת תוצאותיה מוגבלת התובעת 1 בביצוע פעולות יומיומיות הנהוגות בקרב בני גילה, היא נזקקת למעקב רפואי, טיפולים ועזרה ותדרש לאלה גם בעתיד.

8. עקב התאונה ותוצאותיה נגרמו לתובעים הפסדי שכר, הוצאות עזרת הזולת והוצאות נסיעה מוגברות והוצאות אלה יגרמו להם גם בעתיד.

(3) תמצית העובדות הנחוצות לביסוסה של עילת התביעה ומתי נולדה: 

9. בתאריך 23.5.23, בשעה 15:50 או בסמוך לכך, בפתח תקווה, פגע הנתבע 1 אשר נהג ברכבו בתובעת 1 אשר חצתה את הכביש והיא הוטחה על האספלט ונחבלה בגופה (להלן: "התאונה").

רצ"ב אישור משטרה ותעודת חובה, מסומנים "כנספח 1".

10. ממקום התאונה פונתה התובעת 1 למרכז הרפואי שניידר שם התקבלה במחלקה לרפואה דחופה באבחנה של פגיעה רב איברית. בבדיקתה הודגמו כאבי ראש, כאבים והגבלה בתנועות הצוואר והגב וברגלה השמאלית. לאחר קבלת טיפול רפואי ראשוני שוחררה התובעת 1 בהמלצה להמשך מעקב רפואי, חזרה הדרגתית לפעילות והמשך מעקב רפואי.

11. התובעת 1 אשר המשיכה לסבול מכאבי ראש סחרחורות, עייפות, קשיי תפקוד וכאבים והגבלה בתנועות הגב ורגל שמאל המשיכה במעקב הרפואי במסגרת קופת החולים והוחלט להפנותה לטיפול רגשי והמשך מעקב גופני ונפשי כמו גם המשך בירור נוירולוגי במסגרת המרכז הרפואי שניידר.

12. התובעת 1 הופנתה לביצוע בדיקות הדמיה לצורך המשך טיפול אורתופדי וטיפול רגשי נפשי בשל סימפטומים של מצב בתר חבלתי והשפעה על התפקוד היומיומי.

13. התובעים 1 - 3 היו בטיפולי אינטייק במסגרתם אובחן כי התובעת 1 סובלת מחרדה תעבורתית, חשש, עייפות, הסתגרות, סף גירוי נמוך, וחרדה ניכרת והומלץ על טיפול פסיכולוגי פרטני ארוך טווח בליווי והדרכת הורים קבועה ומעקב תזונאי ורפואי כללי.

14. התובעת 1 המשיכה במעקב הרפואי במסגרת המכון הנוירולוגי במרכז הרפואי שניידר והוחלט להפנותה לביצוע בדיקת MRI מח, בדיקת רופא עיניים, המשך מעקב והמשך טיפול פסיכולוגי.

15. בדיקת MRI מח הדגימה מוקד דמם ישן טראומתי בתלמוס הימני ובבדיקה במכון הנוירולוגי בשניידר הומלץ על טיפול במרפאת חרדה במרכז שניידר, ייעוץ מרפאת שינה והמשך מעקב.

16. התובעת 1 המשיכה במעקב הנוירולוגי והוחלט להפנותה לאבחון נוירופסיכולוגי ובדיקת תפקוד קוגניטיבי ניהולי לצד המשך טיפול רגשי פרטני.

רצ"ב תעודות רפואיות, מסומנות "כנספח 2".

17. מאז התאונה סובלת התובעת 1 מכאבים ומהגבלה בתנועות עמוד השדרה, מכאבי ראש וסחרחורות, ממצב רוח ירוד, חרדה, ירידה בתפקוד קשיי שינה והירדמות, הפרעות בתפקוד קוגניטיבי וניהולי, היא נזקקת לטיפולים רגשיים ותמיכתיים כמו גם המשך מעקב רפואי נוירולוגי והטיפולים בה צפויים להימשך גם בעתיד. 

18. התובעת 1, מתקשה מאז התאונה ותוצאותיה בביצוע פעילויות המקובלות בקרב בני גילה, לימודיה נפגעו, היא נזקקת לעזרת הזולת ותיזקק לה גם בעתיד.

19. התובעים 2 – 3, נאלצו ונאלצים להיעדר מעבודתם ועיסוקיהם לצורך הליווי והטיפול לו נזקקת התובעת 1 ונגרמו להם הפסדי שכר והוצאות.

20. לאחר התאונה ומחמת תוצאותיה נזקקים התובעים 2 -3 לפנות את זמנם לצורך טיפול בתובעת 1, התקשו בניהול משק ביתם נזקקו לעזרת הזולת והתובעת 1 תיזקק לעזרת הזולת גם בעתיד.

21. מחמת התאונה ותוצאותיה נזקקו התובעים לשימוש מוגבר במוניות ולהסעות מיוחדות, ויזקקו לכך גם בעתיד. 





                       
(4) פירוט העובדות המקנות סמכות לבית המשפט 

22. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
23. להלן פירוט נזקי התובעים:
1. נזק מיוחד:  

התובעת 1:
(1) עזרת הזולת בעבר –	           				              25,000 ₪  
(2)  הוצאות רפואיות ונסיעות לטיפולים בעבר –	          15,000 ₪ 
(3)  הסעות מיוחדות ושימוש מוגבר במוניות בעבר -            6,500 ₪

התובעים  2 - 3:
(1) הפסדי השתכרות בעבר- 					30,000 ₪ 
(2) הטבת נזקי התובעת 1 בעבר - 				25,000 ₪ 


ב. נזק כללי:

כב' בית המשפט מתבקש לפסוק לתובעת 1, פיצוי הולם בגין נזקיה, בין היתר, בראשי הנזק הבאים:

1. הפסדי השתכרות בעתיד, על-פי מידת מוגבלותה התפקודית של התובעות 1, לחילופין, בהתאם לשיעור נכותה הרפואית, לרבות הפסדים בתקופת הפנסיה.
1. עזרת הזולת בעתיד.  
1. הוצאות רפואיות ונסיעות לטיפולים בעתיד. 
1. שימוש מוגבר במוניות בעתיד לתובעות. 
1. פיצוי בגין נזקיה הלא ממוניים של התובעת.

24. הנתבע 1 צריך לפצות את התובעים בגין אחריותו לתאונה.

25. הנתבעת 2 צריכה לפצות את התובעים מתוקף היותה מבטחת הרכב במועד התאונה.

26. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובעים כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	




                                                                                          ______________
						              אריאל פרייברג, עו"ד
								          ב"כ התובעים     

